                                
         R E P U B L I K A  H R V A T S K A

    KRAPINSKO-ZAGORSKA ŽUPANIJA
                             Ž U P A N 
KLASA: 940-01/26-01/05
URBROJ: 2140-05/1-26-2

Krapina, 25. kolovoza 2026.
Na temelju članka 13. Zakona o upravljanju nekretninama i pokretninama u vlasništvu Republike Hrvatske („Narodne novine“ br. 155/23) i čl. 17. Uredbe o postupcima koji prethode sklapanju pravnih poslova raspolaganja nekretninama u vlasništvu Republike Hrvatske u svrhu prodaje, razvrgnuća suvlasničke zajednice, zamjene, davanja u zakup ili najam te stjecanja nekretnina i drugih stvarnih prava u korist Republike Hrvatske („Narodne novine“ br. 64/25) te temeljem Odluka Župna Krapinsko-zagorske županije o prodaji nekretnina u vlasništvu Republike Hrvatske putem javnog prikupljanja ponuda, KLASA: 940-01/24-01/26, URBROJ: 2140-02-26-25 od 18. 06. 2026. i KLASA: 940-01/24-01/34, URBROJ: 2140-O2-26-27 od 18. 06. 2026. Župan Krapinsko-zagorske županije donosi,
O D L U K U 

o imenovanju Povjerenstva za provedbu javnog prikupljanja ponuda za prodaju nekretnina u vlasništvu Republike Hrvatske (javni poziv br. 1/26) 

Članak 1. 

Ovom Odlukom imenuje se Povjerenstvo za provedbu postupka javnog prikupljanja ponuda za prodaju nekretnina u vlasništvu Republike Hrvatske i to nekretnina označenih kao:

· k.č.br. 2344/1 k.o. Gubaševo, površine 83 m2
· k.č.br. 2795/1 k.o. Đurmanec, površine 172 čhv.
Članak 2. 

U Povjerenstvo za provedbu javnog prikupljanja ponuda za prodaju nekretnina u vlasništvu Republike Hrvatske imenuju se:

1. Nedeljko Halužan, viši savjetnik za procjenu nekretnina,
2. Brigita Benc, viša stručna suradnica za opću upravu,
3. Mario Barić, pročelnik Upravnog odjela za prostorno uređenje, gradnju i zaštitu okoliša.
Za predsjednika  Povjerenstva imenuje se Nedeljko Halužan.
Članak 3. 

Povjerenstvo iz čl. 2. ove odluke provodi postupak javnog prikupljanja ponuda za prodaju nekretnina iz čl. 1. ove Odluke sukladno Zakonu o upravljanju nekretninama i pokretninama u vlasništvu Republike hrvatske i Uredbi o postupcima koji prethode sklapanju pravnih poslova raspolaganja nekretninama u vlasništvu Republike Hrvatske u svrhu prodaje, razvrgnuća suvlasničke zajednice, zamjene, davanja u zakup ili najam te stjecanja nekretnina i drugih stvarnih prava u korist Republike Hrvatske i uvjetima utvrđenim javnim pozivom, a osobito:

· zaprima i evidentira pristigle ponude

· provodi javno otvaranje pisanih ponuda

· utvrđuje pravodobnost i potpunost pristiglih ponuda

· pregledava i ocjenjuje ponude u skladu s uvjetima utvrđenim javnim pozivom

· sastavlja zapisnik o provedenom postupku javnog prikupljanja ponuda

· daje prijedlog županu za donošenje Odluke o odabiru najpovoljnijeg ponuditelja. 
Članak 4. 

O postupku javnog prikupljanja ponuda Povjerenstvo vodi zapisnik u koji se unose svi podaci o načinu i tijeku postupka, a zapisnik potpisuju predsjednik i članovi Povjerenstva.

Zapisnik, zajedno s prijedlogom odluke o odabiru najpovoljnijeg ponuditelja, Povjerenstvo dostavlja županu na odlučivanje. 

Članak 5. 

Povjerenstvo je dužno pri provedbi postupka postupati sukladno uvjetima propisanim u javnom pozivu te sukladno odredbi čl. 20. Uredbe o postupcima koji sklapanju pravnih poslova raspolaganja nekretninama u vlasništvu Republike Hrvatske u svrhu prodaje, razvrgnuća suvlasničke zajednice, zamjene, davanja u zakup ili najam te stjecanja nekretnina i drugih stvarnih prava u korist Republike Hrvatske („Narodne novine“ br. 64/25).
Članak 6. 

Članovi Povjerenstva nemaju pravo na posebnu naknadu za rad u Povjerenstvu. 

Članak 7. 

Ova Odluka supa na snagu danom donošenja, a objavit će se na mrežnim stranicama Krapinsko-zagorske županije. 

                                                                                             Ž U P A N 

                                                                                           Željko Kolar

DOSTAVITI:

1. Nedeljko Halužan,
2. Brigita Benc,
3. Mario Barić,
4. Pismohrana.
